# אילנית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בזמרת; לערך העוסק בבעל החיים, ראו אילניתיים.

אילנית
מקור | תל אביב, ישראל
שנות פעילות | 1969—היום
ז'אנר | זמר עברי פופ
חברת תקליטים | אן אם סי הד ארצי פונוקול התקליט
חברי ההרכב | {{{חברי ההרכב}}}
חברים לשעבר | {{{חברים לשעבר}}}
{{{אתר}}}

אילנית (נולדה ב-17 בספטמבר 1947), זמרת ישראלית הפעילה מאמצע שנות השישים והייתה כוכבת פופולרית ביותר בשנות השבעים.

אילנית נולדה בתל אביב בשם חנה דרזנר. בילדותה שהתה עם משפחתה בברזיל שם נקשרה למקצבים דרום אמריקאיים וברזילאים. ב-1960 שבה המשפחה לארץ והיא התגלתה בתחרות כישרונות צעירים.

הכינוי "אילנית" דבק בה מאז היותה חברה בצמד "אילן ואילנית" יחד עם שלמה צח, שזכה להצלחה גדולה מאוד בשנות השישים. פסטיבל הזמר של 1969 היווה את הופעתה הראשונה על הבמה לאחר פירוק הצמד. בפסטיבל הזמר של שנת 1971 זכתה במקום הראשון עם השיר "רק הירח".

אילנית השתתפה בפסטיבלים רבים בארץ ובעולם ובתחרויות האירוויזיון. היא הופיעה במהלך הקריירה העשירה שלה באולמות החשובים בעולם, בין היתר בפסטיבלים בטוקיו ובאתונה, הספיקה להקליט במספר רב של שפות (בהן: אנגלית, פורטוגזית, ספרדית, צרפתית, סווהילית, יפנית וגרוזינית) ונבחרה להיות הזמרת הראשונה שתייצג את ישראל בתחרות האירווזיון שנערכה ב-1973 בלוכסמבורג עם השיר "אי שם", אותו כתבו אהוד מנור ונורית הירש. אילנית הרבתה לשתף פעולה עם מנור והירש והפכה רבים משיריהם ללהיטים, כמו "בשנה הבאה" ו"ללכת שבי אחרייך". היא הקליטה גם משיריהם של יוצרים נוספים, בהם רחל שפירא ("נחמה", "שיר של יום חולין") ושייקה פייקוב ("ארץ ארץ", "רינגולי").

אילנית נבחרה להיות זמרת השנה במצעד הפזמונים השנתי שבע פעמים רצופות (בין השנים 1971 - 1977), הישג שלא חזר על עצמו מאז אצל זמרים אחרים. היא הוציאה כעשרים תקליטים והתבלטה בשירי פופ קלילים ובשירי ארץ-ישראל. "סמלה המסחרי" היה שערה הבלונדיני הארוך. לקראת סוף שנות ה-80 החלה הקריירה שלה לדעוך, והיא חדלה להוציא להיטים. אילנית היא גם הזמרת ששרה את שירי הפתיחה של סדרות הטלוויזיה המצוירות המצליחות "הלב" ו"הקוסם מארץ עוץ" ששודרו בטלוויזיה החינוכית בשנות השמונים. כיום היא עדיין מופיעה מדי פעם.

בשנת 1995, הוציאה אילנית את אלבום האולפן האחרון עד כה. האלבום "חלום ברזילאי", הכיל גרסאות בעברית לשירים ברזילאיים מוכרים. באלבום זה חזרה אילנית לשתף פעולה עם אהוד מנור, שיצר את הנוסח העברי לשירים, ועם המוזיקאי קובי אושרת.

בקיץ 2006 הוציאה אילנית שיר חדש לאחר הפסקה ארוכה. השיר שניכתב על ידי קרן פלס הופק על ידי בן זוגה של פלס, המוסיקאי איתי פרל.

## [עריכה] רשימת אלבומים

אילנית הרבתה להקליט שירים בעברית ובשפות זרות, אשר חלקם הגדול יצא על גבי תקליטונים ואינם מופיעים באלבומיה הרשמים, חלקם הגדול של תקליטונים אלו מצא את מקומו באוסף המחומש שיצא בשנת 1999.

- אילן ואילנית (1967).
- יחד ולתמיד - אילן ואילנית (1968).
- מסביב לעולם - אילן ואילנית (1968).
- עמיחי בגבול ירדן (1969) - אלבומה הראשון של אילנית כהוקדש כולו לשירי ילדים.
- Jlan und Jlanit - האלבום הגרמני משנת 1970 של הצמד אילן ואילנית.
- בשנה הבאה (1970).
- שוב איתכם - אילן ואילנית(1971).
- אילנית (1972) - אלבום הסולו הראשון של אילנית הנו תוצאה של שיתוף פעולה פורה בין הזמרת לבין המוסיקאי בועז שרעבי.
- ישראל שלי חוגגת - אילן ואילנית (1973) - אלבומם האחרון של הצמד אילן ואילנית.
- אילנית (1973).
- הלהיטים הגדולים של אילנית (1973) - אוסף שיריה של אילנית שיצאו בתקליטונים.
- שירו שיר לשמש (1974).
- להיטים לילדים (1974) - אוסף שירי ילדים אשר הכיל שירים שהושרו בפסטיבלי שירי ילדים שונים.
- טיול לילי (1975) - גרסאות חדשות לשירים ישנים.
- אילנית סולו (1976).
- תקליט מס' 20 (1976).
- רגשות מעורבים (1978).
- להיטי הזהב (1978).
- ארבעה צדדים (1980) - אלבום אוסף אשר כלל שירים שטרם יצאו באלבומיה הרשמיים של אילנית עד כה.
- אל הדרך (1981).
- מתנה לילדים (1983) - אוסף שירי ילדים, בין השאר בולט שיר הנושא מתוך תוכנית הטלויזיה "בבית של פיסטוק".
- אולי עוד פעם (1984).
- עכשיו כולם ביחד (1985).
- סרט בשחור לבן (1987).
- בוא נתחיל מבראשית (1991).
- חלום ברזילאי (1995).
- כך היה כך יהיה - האוסף המחומש (1999) - אוסף בן 5 אלבומים, המאגד את כל שיריה המובחרים של אילנית מ-34 שנות קריירה. לצד השירים שהופיעו בעבר באלבומיה הרשמיים של הזמרת, מופיעים לראשונה שירים שלא נכללו באלבומיה, כדוגמת שירם המשותף של הצמד אילן ואילנית משנת 1998 "שלא יגמר" שהוקלט לכבוד שנת היובל למדינה, וכן שיר אחד חדש שהוקלט במיוחד לאוסף "המלאכים הולכים על בהונות" (ר. שפירא/נ. הירש).

## [עריכה] קישורים חיצוניים

- אילנית, באתר MOOMA
- מילים לשירים של אילנית באתר שירונט

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%A0%D7%99%D7%AA.html

קטגוריות: זמרים לפי שפה: עברית | זמרים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Nederlands
- Português